آمریکانین تگزاس ایالتینده بیر کیلسه‌یه دوزنلنن سالدیریدا،26 نفر حیاتینی ایتیردی.
سی‌ان‌ان‌ین یئرلی قایناقلارا دایاندیردیغی خبرده، اؤلنلر آراسیندا 2 یاشیندا بیر اوشاغین و کیلسه کشیشی‌نین 14 یاش‌لی قیزی‌نین دا اولدوغو بیلگیسینه یئر وئریلدی.
تگزاس قامو گوونلیگی یئتکیلی‌سی فرمن مارتین ایسه 23 نفرین کیلسه‌ده، 2 نفرین کیلسه دیشیندا، 1 نفرین ده قالدیریلدیغی خسته‌خانادا حیاتینی ایتیردیگینی سؤیله‌دی.
مارتین، آیریجا، سالدیرقانین آغ‌دریلی و 26 یاشینداکی دوین پاتریک کیلی اولدوغونو بیلدیردی.
قارا رنگ‌لی گئییم‌لر گئین سالدیرقانین اوزرینده قورشون گئچیرمه‌ین قوروبوجو اولدوغونو بیلدیرن مارتین، حادثه یئرینده سلاحینی دوشوردوکدن سونرا قاچان سالدیرقانین ماشینیندا اؤلو تاپیلدیغینی، سالدیرقانین یا انتحار ائتدیگینی، یا دا حادثه‌دن سونرا اونو تعقیب ائدن بیر محله ساکینی طرفین‌دن وورولاراق اؤلدورولموش اولابیله‌جیینی ایفاده ائتدی.
دونالد ترامپ ایسه تویتر حسابین‌دان،
"تانری تگزاسدا ساترلند اسپرینگزده‌کی اینسان‌لارین یانیندا اولسون. اف‌بی‌آی و پلیس حادثه یئرینده، وضعیتی ژاپن‌دان تعقیب ائدیرم" مئساژینی پایلاشدی.
ترامپ، داها سونرا یازی‌لی آچیقلاما وئره‌رک، "گوج‌لو اولاجاییق" مئساژی وئردی.
ترامپ، سالدیرینی "شیطانی بیر داورانیش" سؤزلری ایله دگرلندیردیگی آچیقلاماسیندا،
"آجیمیزی و دویغوموزو سؤزلرله ایضاح ائده‌بیلمریک و حادثه‌ده اؤلن‌لرین یاخین‌لاری‌نین حس‌لرینی خیال بئله ائده‌بیلمریک. قلب‌لریمیز سیندی" ایفاده‌لرینه یئر وئردی.
